BEGRUNDELSE

1. BAGGRUND FOR FORSLAGET

Autonome EU-toldkontingenter for produkter er nødvendige, når produktionen i EU ikke i tilstrækkelig grad opfylder EU-industriens behov i den nuværende kontingentperiode. Efter anmodning fra flere medlemsstater har Kommissionen i samarbejde med de berørte nationale eksperter undersøgt, om det er nødvendigt at åbne autonome toldkontingenter for visse landbrugs- og industriprodukter.

Den 22. december 2009 vedtog Rådet forordning (EU) nr. 7/2010 om åbning og forvaltning af autonome EU-toldkontingenter for visse landbrugs- og industriprodukter, så efterspørgslen i EU efter de pågældende produkter kan efterkommes på de bedst mulige betingelser.

Der bør åbnes nye EU-toldkontingenter til nultold eller nedsat told i forhold til den autonome toldsats i den fælles toldtarif for passende mængder, uden at ligevægten på markedet for disse produkter forstyrres. Under drøftelser på møder i Gruppen for Økonomiske Tarifspørgsmål viste det sig, at medlemsstaterne var parate til at åbne kontingenter for de produkter, der er omfattet af forordningsforslaget, uden at dette forstyrrer markederne for sådanne produkter.

Forslaget er i overensstemmelse med EU's politik inden for landbrug, handel, erhverv, udvikling og eksterne forbindelser. Navnlig har forslaget ingen negative virkninger for lande, der har indgået en præferencehandelsaftale med EU (f.eks. GSP- og AVS-lande, kandidatlande og potentielle kandidatlande).

2. RESULTAT AF HØRINGERNE AF INTERESSEREDE PARTER OG AF KONSEKVENSANALYSEN

Gruppen for Økonomiske Tarifspørgsmål, som repræsenterer virksomhederne i de enkelte medlemsstater, er blevet hørt. Alle anførte kontingenter er aftalt i gruppen.

Der blev ikke henvist til eventuelt alvorlige risici med uoprettelige følger.

Forslaget vil følge en tværtjenstlig høringsprocedure og vil blive offentliggjort, efter at det er vedtaget af Rådet.

3. JURIDISKE ASPEKTER AF FORSLAGET

Ændring af en rådsforordning om åbning og forvaltning af autonome EU-toldkontingenter for visse landbrugs- og industriprodukter med artikel 31 i traktaten om Den Europæiske Unions funktionsmåde som retsgrundlag. I henhold til denne artikel skal autonome toldkontingenter fastsættes af Rådet, der med kvalificeret flertal træffer afgørelse på forslag af Kommissionen.

Forslaget hører under Unionens enekompetence. Nærhedsprincippet finder derfor ikke anvendelse.

Foranstaltningerne er i overensstemmelse med principperne om forenkling af procedurerne for erhvervsdrivende, der beskæftiger sig med udenrigshandel, og med Kommissionens meddelelse fra 2011 om autonome toldsuspensioner og toldkontingenter (EUT C 363 af 13.12.2011, s. 6).

4. VIRKNINGER FOR BUDGETTET

Ikkeopkrævet told svarende til et samlet beløb på -750 000 EUR.

2012/0301 (NLE)

Forslag til

RÅDETS FORORDNING

om ændring af forordning (EU) nr. 7/2010 om åbning og forvaltning af autonome EU‑toldkontingenter for visse landbrugs- og industriprodukter

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 31,

under henvisning til forslag fra Europa-Kommissionen[1] og

ud fra følgende betragtninger:

(1) For at sikre tilstrækkelige og uafbrudte forsyninger af visse varer, der ikke produceres i tilstrækkelige mængder i Unionen, og for at undgå at forstyrre markederne for visse landbrugs- og industriprodukter er der med Rådets forordning (EU) nr. 7/2010[2] åbnet for autonome toldkontingenter. Produkter i disse toldkontingenter kan importeres til nulsats eller nedsat sats. Af de samme årsager er det for produkter med løbenumrene 09.2658, 09.2659, 09.2660 og 09.2661 nødvendigt at åbne nye toldkontingenter til nulsats for passende mængder med virkning fra den 1. januar 2013.

(2) Kontingentmængderne for autonome toldkontingenter med løbenumrene 09.2628, 09.2634 og 09.2929 er utilstrækkelige til at opfylde EU-industriens behov i indeværende kontingentperiode, der udløber den 31. december 2012. Disse kontingentmængder bør derfor forhøjes med virkning fra den 1. juli 2012. De forhøjede kontingentmængder for autonome kontingenter med løbenummer 09.2634 vil dog ikke fortsætte efter den 31. december 2012.

(3) Kontingentmængderne for autonome toldkontingenter med løbenummer 09.2603 erstattes af de mængder, der fremgår af bilaget til denne forordning.

(4) Det er ikke længere i EU's interesse at opretholde toldkontingenter i 2013 for produkter med løbenumrene 09.2615, 09.2636, 09.2640, 09.2813 og 09.2986. Disse kontingenter bør derfor lukkes med virkning fra den 1. januar 2013, og de tilsvarende produkter bør udgå af bilaget til forordning (EU) nr. 7/2010.

(5) I lyset af det antal ændringer, der er foretaget, bør bilaget til forordning (EU) nr. 7/2010 af klarhedshensyn erstattes i sin helhed.

(6) Forordning (EU) nr. 7/2010 bør derfor ændres i overensstemmelse hermed.

(7) Da toldkontingenterne skal have virkning fra den 1. januar 2013, bør forordningen anvendes fra samme dato og straks træde i kraft —

VEDTAGET DENNE FORORDNING:

Artikel 1

Bilaget til forordning (EU) nr. 7/2010 erstattes af teksten i bilaget til nærværende forordning.

Artikel 2

Der indføjes nye toldkontingenter med løbenumrene 09.2658, 09.2659, 09.2660 og 09.2661 i bilaget til forordning (EU) nr. 7/2010 med virkning fra den 1. januar 2013.

Artikel 3

Med virkning fra den 1. juli 2012 foretages følgende ændringer i bilaget til forordning (EU) nr. 7/2010:

— kontingentmængden for det autonome toldkontingent med løbenummer 09.2628 fastsættes til 3 000 000 m²

— kontingentmængden for det autonome toldkontingent med løbenummer 09.2634 fastsættes til 8 000 tons for perioden indtil den 31. december 2012

— kontingentmængden for det autonome toldkontingent med løbenummer 09.2929 fastsættes til 10 000 tons.

Artikel 4

Med virkning fra den 31. december 2012 udgår toldkontingenterne for produkter med løbenumrene 09.2615, 09.2636, 09.2640, 09.2813 og 09.2986 fra bilaget til forordning (EU) nr. 7/2010.

Artikel 5

Med virkning fra den 1. januar 2013 foretages følgende ændringer i bilaget til forordning (EU) nr. 7/2010:

— kontingentmængden for det autonome toldkontingent med løbenummer 09.2603 fastsættes til 9 000 tons.

Artikel 6

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. januar 2013 undtagen artikel 3, som anvendes fra den 1. juli 2012.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG

Løbenr. || KN-kode || TARIC || Varebeskrivelse || Kontingentperiode || Kontingentmængde || Kontingenttoldsats (%)

09.2849 || ex 0710 80 69 || 10 || Svampe af arten Auricularia polytricha, også vand- eller dampkogte, frosne, til fremstilling af færdigretter (1)(2) || 1.1.-31.12. || 700 tons || 0 %

09.2913 || ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 || 91 10 11 21 91 91 10 11 21 91 || Tobak, rå eller ufabrikeret, også udstanset i regelmæssig form, af toldværdi ikke under 450 euro/100 kg netto, til anvendelse som ydre dækblad eller som omblad ved fremstilling af varer henhørende under pos. 2402 10 00 (1) || 1.1.-31.12. || 6 000 tons || 0 %

09.2928 || ex 2811 22 00 || 40 || Silikafyldstof i granulatform, med et indhold af siliciumdioxid på 97 % og derover || 1.1.-31.12. || 1 700 tons || 0 %

09.2703 || ex 2825 30 00 || 10 || Vanadiumoxider og vanadiumhydroxider, udelukkende bestemt til fremstilling af legeringer (1) || 1.1.-31.12. || 13 000 tons || 0 %

09.2806 || ex 2825 90 40 || 30 || Wolframtrioxid, inkl. wolframblåoxid (CAS RN 1314-35-8 + 39318-18-8) || 1.1.-31.12. || 12 000 tons || 0 %

09.2929 || 2903 22 00 || || Triklorethylen (CAS RN 79-01-6) || 1.1.-31.12. || 10 000 tons || 0 %

09.2837 || ex 2903 79 90 || 10 || Bromchlormethan (CAS RN 74-97-5) || 1.1.-31.12. || 600 tons || 0 %

09.2933 || ex 2903 99 90 || 30 || 1,3-Dichlorobenzen (CAS RN 541-73-1) || 1.1.-31.12. || 2 600 tons || 0 %

09.2950 || ex 2905 59 98 || 10 || 2-Chlorethanol, bestemt til fremstilling af flydende thioplast henhørende under pos. 4002 99 90, (CAS RN 107-07-3) (1) || 1.1.-31.12. || 15 000 tons || 0 %

09.2851 || ex 2907 12 00 || 10 || o-Cresol med en renhed på 98,5 vægtprocent og derover (CAS RN 95-48-7) || 1.1.-31.12. || 20 000 tons || 0 %

09.2624 || 2912 42 00 || || Ethylvanillin (3-ethoxy-4-hydroxybenzaldehyd), (CAS RN 121-32-4) || 1.1.-31.12. || 950 tons || 0 %

09.2638 || ex 2915 21 00 || 10 || Eddikesyre af renhed på 99 vægtprocent og derover (CAS RN 64-19-7) || 1.1.-31.12. || 1 000 000 tons || 0 %

09.2972 || 2915 24 00 || || Eddikesyreanhydrid (CAS RN 108-24-7) || 1.1.-31.12. || 20 000 tons || 0 %

09.2769 || ex 2917 13 90 || 10 || Dimethylsebacat (CAS RN 106-79-6) || 1.1.-31.12. || 1 300 tons || 0 %

09.2634 || ex 2917 19 90 || 40 || Dodecandisyre, af renhed på over 98,5 vægtprocent (CAS RN 693-23-2) || 1.1.-31.12. || 4 600 tons || 0 %

09.2808 || ex 2918 22 00 || 10 || o-Acetylsalicylsyre (CAS RN 50-78-2) || 1.1.-31.12. || 120 tons || 0 %

09.2975 || ex 2918 30 00 || 10 || Benzophenon-3,3’,4,4’-tetracarboxylsyredianhydrid (CAS RN 2421-28-5) || 1.1.-31.12. || 1 000 tons || 0 %

09.2632 || ex 2921 22 00 || 10 || Hexamethylendiamin (CAS RN 124-09-4) || 1.1.-31.12. || 40 000 tons || 0 %

09.2602 || ex 2921 51 19 || 10 || o-Phenylendiamin (CAS RN 95-54-5) || 1.1.-31.12. || 1 800 tons || 0 %

09.2977 || 2926 10 00 || || Acrylonitril (CAS RN 107-13-1) || 1.1.-31.12. || 75 000 tons || 0 %

09.2917 || ex 2930 90 13 || 90 || Cystin (CAS RN 56-89-3) || 1.1.-31.12. || 600 tons || 0 %

09.2603 || ex 2930 90 99 || 79 || Bis(3-triethoxysilylpropyl) tetrasulfid (CAS RN 40372-72-3) || 1.1.-31.12. || 9 000 tons || 0 %

09.2810 || 2932 11 00 || || Tetrahydrofuran (CAS RN 109-99-9) || 1.1.-31.12. || 20 000 tons || 0 %

09.2955 || ex 2932 19 00 || 60 || Flurtamon (ISO) (CAS RN 96525-23-4) || 1.1.-31.12. || 300 tons || 0 %

09.2812 || ex 2932 20 90 || 77 || Hexan-6-olid (CAS RN 502-44-3) || 1.1.-31.12. || 4 000 tons || 0 %

09.2658 || ex 2933 99 80 || 73 || 5-(Acetoacetylamino)benzimidazol (CAS RN 26576-46-5) || 1.1.-31.12. || 200 tons || 0 %

09.2945 || ex 2940 00 00 || 20 || D-Xylose (CAS RN 58-86-6) || 1.1.-31.12. || 400 tons || 0 %

09.2659 || ex 3802 90 00 || 19 || Diatoméjord kalcineret med sodaflusmiddel || 1.1.-31.12. || 30 000 tons || 0 %

09.2908 || ex 3804 00 00 || 10 || Natriumligninsulfonat || 1.1.-31.12. || 40 000 tons || 0 %

09.2889 || 3805 10 90 || || Sulfatterpentin || 1.1.-31.12. || 25 000 tons || 0 %

09.2935 || ex 3806 10 00 || 10 || Colophonium og harpikssyrer af fyrreharpiks || 1.1.-31.12. || 280 000 tons || 0 %

09.2814 || ex 3815 90 90 || 76 || Katalysator, bestående af titandioxid og wolframtrioxid || 1.1.-31.12. || 3 000 tons || 0 %

09.2829 || ex 3824 90 97 || 19 || Ekstrakt i fast form, uopløselig i alifatiske opløsningsmidler, af biprodukter fremkommet ved ekstraktion af colophonium fra træ, med følgende karakteristika: — indhold af harpikssyre på 30 vægtprocent og derunder — syretal på 110 og derunder, og — smeltepunkt på 100° C og derover || 1.1.-31.12. || 1 600 tons || 0 %

09.2907 || ex 3824 90 97 || 86 || Blanding af plantesteroler i pulverform, indeholdende: — 75 vægtprocent steroler eller derover — ikke over 25 vægtprocent stanoler til brug ved fremstilling af stanoler/steroler eller stanol/sterolestere (1) || 1.1.-31.12. || 2 500 tons || 0 %

09.2644 || ex 3824 90 97 || 96 || Tilberedning med indhold af: — dimethylglutarat på 55 % eller derover, men ikke over 78 % — dimethyladipat 10 % eller derover, men ikke over 28 % og — dimethylsuccinat på ikke over 25 % || 1.1.-30.6.2013 || 7 500 tons || 0 %

09.2140 || ex 3824 90 97 || 98 || Blanding af tertiære aminer, indeholdende: — 2,0-4,0 vægtprocent N,N-dimethyl-1-octanamin; — mindst 94 vægtprocent N,N-dimethyl-1-decanamin; — højst 2 vægtprocent N,N-dimethyl-1-dodecanamin || 1.1.-31.12. || 4 500 tons || 0 %

09.2660 || ex 3902 30 00 || 96 || Copolymere af propylen og ethylen med en smelteviskositet på højst 1 700 mPa ved 190 °C efter ASTM D 3236 || 1.1.-31.12. || 500 tons || 0 %

09.2639 || 3905 30 00 || || Poly(vinylalkohol), også med indhold af ikke-hydrolyserede acetatgrupper || 1.1.-31.12. || 18 000 tons || 0 %

09.2616 || ex 3910 00 00 || 30 || Polydimetylsiloxan med indhold af polymer på 2 800 monomerenheder (± 100) || 1.1.-31.12. || 1 300 tons || 0 %

09.2816 || ex 3912 11 00 || 20 || Flager af celluloseacetat || 1.1.-31.12. || 75 000 tons || 0 %

09.2641 || ex 3913 90 00 || 87 || Natriumhyaluronat, ikke sterilt, med: — en massevægtet gennemsnitsmolekylvægt (Mw) på ikke over 900 000, — et indhold af endotoxiner på ikke over 0,008 endotoxinenheder (EU) pr. mg, — et indhold af ethanol på ikke over 1 vægtprocent og — et indhold af isopropanol på ikke over 0,5 vægtprocent || 1.1.-31.12. || 200 kg || 0 %

09.2661 || ex 3920 51 00 || 50 || Plader af polymetylmetacrylat, der overholder følgende standarder: — EN 4364 (MIL-P-5425E) og DTD5592A, eller — EN 4365 (MIL-P-8184) og DTD5592A || 1.1.-31.12. || 100 tons || 0 %

09.2645 || ex 3921 14 00 || 20 || Celleblokke af celluloseregenerater, som er imprægneret med vand med indhold af magnesiumchlorid og kvaternær ammoniumforbindelse, og som måler 100 cm (± 10 cm) x 100 cm (± 10 cm) x 40 cm (± 5 cm) || 1.1.-31.12. || 1 300 tons || 0 %

09.2818 || ex 6902 90 00 || 10 || Ildfaste sten med — en kantlængde på over 300 mm og — et indhold af TiO2 på ikke over 1 vægtprocent og — et indhold af Al2O3 på ikke over 0,4 vægtprocent og — en volumenændring på mindre end 9 % ved 1700° C || 1.1.-31.12. || 75 tons || 0 %

09.2628 || ex 7019 52 00 || 10 || Fiberdug vævet af glasfiber belagt med plast, af vægt 120 g/m² (± 10 g/m²), sædvanligvis anvendt til fremstilling af insektnet i form af rullenet eller net på fast ramme || 1.1.-31.12. || 3 000 000 m² || 0 %

09.2799 || ex 7202 49 90 || 10 || Ferrochrom, med indhold af kulstof på 1,5 vægtprocent og derover, men ikke over 4 vægtprocent, og med indhold af chrom på 70 vægtprocent og derunder || 1.1.-31.12. || 50 000 tons || 0 %

09.2629 || ex 7616 99 90 || 85 || Teleskophåndtag af aluminium, til fremstilling af bagage (1) || 1.1.-31.12. || 800 000 stk. || 0 %

09.2763 || ex 8501 40 80 || 30 || Elektrisk vekselstrømskommutatormotor, enfaset, med effekt over 750 W, med en indgangseffekt på mere end 1 600 W, men ikke over 2 700 W, med en ydre diameter på over 120 mm (± 0,2 mm), men ikke over 135 mm (± 0,2 mm), med nominelt omdrejningstal på mere end 30 000 omdr./min, men ikke over 50 000 omdr./min, udstyret med ventilator til luftindtag, til brug ved fremstilling af støvsugere (1) || 1.1.-31.12. || 2 000 000 stk. || 0 %

09.2642 || ex 8501 40 80 || 40 || Samling bestående af — en enfaset vekselstrømskommutatormotor, med en afgivet effekt på 480 W og derover, men ikke over 1 400 W, med en optaget effekt på over 900 W, men ikke over 1 600 W, med en udvendig diameter på over 119,8 mm, men ikke over 135,2 mm og med en nominel hastighed på over 30 000 rpm, men ikke over 50 000 rpm, og — en ventilator til luftindtag til brug ved fremstilling af støvsugere (1) || 1.1.-31.12. || 120 000 stk. || 0 %

09.2633 || ex 8504 40 82 || 20 || Elektrisk ensrettere, med effekt 1 kVA og derunder, til anvendelse ved fremstilling af hårfjerningsapparater (1) || 1.1.-31.12. || 4 500 000 stk. || 0 %

09.2643 || ex 8504 40 82 || 30 || Strømforsyningskort til brug ved fremstilling af varer henhørende under pos. 8521 og 8528 (1) || 1.1.-31.12. || 1 038 000 stk. || 0 %

09.2620 || ex 8526 91 20 || 20 || Enhed til GPS-system med en positionsbestemmende funktion || 1.1.-31.12. || 3 000 000 stk. || 0 %

09.2003 || ex 8543 70 90 || 63 || Spændingsstyret frekvensgenerator, der består af aktive og passive komponenter, som er monteret på et trykt kredsløb anbragt i en indkapsling, hvis dimensioner ikke overstiger 30 mm x 30 mm || 1.1.-31.12. || 1 400 000 stk. || 0 %

09.2635 || ex 9001 10 90 || 20 || Optiske fibre til fremstilling af optiske fiberkabler henhørende under pos. 8544 (1) || 1.1.-31.12. || 3 300 000 km || 0 %

09.2631 || ex 9001 90 00 || 80 || Ikke-monterede glaslinser og -prismer og sammenklæbede elementer til brug ved fremstilling af varer i KN-kode 9002, 9005, 9013 10 og 9015 (1) || 1.1.-31.12. || 5 000 000 stk. || 0 %

(1) Toldnedsættelse er omfattet af artikel 291 til 300 i Kommissionens forordning (EØF) nr. 2454/93 (EFT L 253 af 11.10.1993, s. 1).

(2) Foranstaltningen finder dog ikke anvendelse, når behandlingen foretages af detailforretninger eller restaurationer."

"

FINANSIERINGSOVERSIGT TIL FORSLAG, SOM ALENE INDVIRKER PÅ BUDGETTETS INDTÆGTSSIDE

1. FORSLAGETS BETEGNELSE:

Rådets forordning om ændring af forordning (EU) nr. 7/2010 om åbning og forvaltning af autonome EU-toldkontingenter for visse landbrugs- og industriprodukter

2. BUDGETPOSTER

Kapitel og artikel: Kapitel 12, artikel 120

Budgetteret beløb for 2012: 19 171 200 000 EUR (B 2012) Budgetteret beløb for 2013: 18 631 800 000 EUR (BF 2013)

3. FINANSIELLE VIRKNINGER

¨ Forslaget har ingen finansielle virkninger

X Forslaget har ingen finansielle virkninger for udgifterne, men har finansielle virkninger for indtægterne. Virkningerne er som følger:

(mio. EUR, 1 decimal)

Budgetpost || Indtægter[3] || 12-måneders-periode fra dd/mm/åååå || [År 2013]

Artikel 120 || Virkninger for EU's egne indtægter || 1.1.2013 || -0,8

|| || 6-måneders-periode fra dd/mm/åååå || [År 2/2012]

Artikel 120 || Virkninger for EU's egne indtægter || 1.7.2012 || -0,8

(mio. EUR, 1 decimal)

Efter foranstaltningens iværksættelse

|| [2014 – 2017]

Artikel 120 || -0,8 om året

Den samlede ikkeopkrævede told i 2012 på grund af de aktuelle autonome toldkontingenter i forordning (EU) nr. 7/2010 beløber sig til 54,2 mio. EUR.

Ændringerne (tilføjelse og sletning) i denne forordning resulterer i en årlig stigning af ikkeopkrævet told på ca. 1 mio. EUR.

Ud fra ovenstående kan indtægtstabet som følge af denne forordning anslås til 1 mio. EUR (bruttobeløb inkl. opkrævningsomkostninger) x 0,75 = 0,75 mio. EUR om året for perioden 1. januar 2013 - 31. december 2017.

Virkningen af anvendelsen med tilbagevirkende kraft af kontingentet nævnt i artikel 2 i denne forordning er 1 mio. EUR.

4. FORHOLDSREGLER MOD SVIG

Kontrol af det særlige anvendelsesformål for nogle af de produkter, der er omfattet af denne rådsforordning, vil blive foretaget i overensstemmelse med artikel 291-300 i Kommissionens forordning (EØF) nr. 2454/93.

[1] EUT C af , s. .

[2] EUT L 3 af 7.1.2010, s. 1.

[3] Hvad angår EU's traditionelle egne indtægter (landbrugsafgifter, sukkerafgifter, told), skal der være tale om nettobeløb, dvs. bruttobeløb efter fradrag af opkrævningsomkostninger på 25 %.